Esplanade – Teater di Persisiran

Esplanade – Teater di Persisiran (juga dikenali sebagai Teater Esplanade atau Esplanade sahaja) adalah sebuah bangunan di pinggir air yang terletak di kawasan dermaga enam hektar di sebelah Teluk Marina berhampiran muara Sungai Singapura. Bangunan ini dibina khusus untuk menjadi pusat seni persembahan di negara pulau Singapura. Dinamakan bersempena sesiaran Esplanade, ia mengandungi sebuah dewan konsert dengan 1,600 tempat duduk dan sebuah panggung yang mampu memuatkan 2,000 orang. Sejarah Cadangan Pada 1989, Majlis Penasihat Kebudayaan dan Kesenian yang dipengerusikan oleh Timbalan Perdana Menteri Ong Teng Cheong, mengeluarkan satu laporan yang menilai status kesenian di Singapura. Laporan itu akan membentuk rangka tindakan untuk dasar kebudayaan, dan membawa kepada penubuhan Majlis Seni Kebangsaan (NAC) dan Lembaga Warisan Negara (NHB). Laporan tersebut mencatatkan kurangnya tempat-tempat seni persembahan yang bersesuaian; contohnya Panggung Victoria dianggap hanya sesuai untuk persembahan berskala kecil hingga sederhana, manakala Dewan Konsert Victoria pula mempunyai muatan tempat duduk dan saiz pentas yang kecil sahaja. Ia disarankan supaya satu pusat seni persembahan baru dibina, dan pada 1992 Pusat Seni Singapura (kini dikenali sebagai Esplanade Co Ltd) telah ditubuhkan untuk membina Esplanade. Nama Nama bagi pusat seni baru untuk didedahkan pada tahun 1994. Ia dinamakan sempena Esplanade kerana kehadirannya yang ketara di Taman Esplanade. Pembinaan Rancangan untuk membina pusat itu bermula pada 1992 dan ia diketuai oleh Singapore Arts Centre Co. Construction. Upacara pecah tanah bagi pembinaan tersebut telah diadakan pada 11 Ogos 1996 dan dirasmikan oleh Timbalan Perdana Menteri Dr. Tony Tan. Esplanade menduduki tapak bekas Satay Club, salah satu pusat penjaja terkenal di Singapura yang telah dihentikan kerana pembinaan Esplanade. Satay Club telah dipindahkan di sebelah Pusat Beli-belah Sembawang, sebelum ia ditutup. Esplanade dibangunkan dengan kos kira-kira S$600 juta. Pembukaan Selesai dibina pada Februari 2001, pusat itu dibuka secara rasminya pada 12 Oktober 2002 oleh Presiden ketika itu, S. R. Nathan. Reka bentuk Reka bentuk seni bina unik bangunan ini telah dikatakan mempunyai persamaan dengan sebiji durian atau mata lalat. Jadi, dalam gaya bahasa percakapan, bangunan ini juga digelar penduduk setempat sebagai "Durian". Galeri Rujukan Pautan luar Tapak sesawang rasmi Esplanade – Teater di Persisiran di Jejak Jubli Esplanade – Theatres on the Bay di lelaman Your Singapore